পুলিশ ও স্থানীয় সূত্রে জানা যায়, শ্রীকাইল গ্রামের মৃত তারু মিয়ার ছেলে নিহত সাইদুর রহমান এবং মৃত মুনতাজ উদ্দিনের ছেলে শামীম আহম্মেদদের মধ্যে দীর্ঘদিন ধরে জমি নিয়ে বিরোধ ও আদালতে মামলা চলে আসছিল। বুধবার দুপুরে সাইদুর রহমান বাড়ি থেকে কুমিল্লা যাওয়ার উদ্দেশ্যে রওয়ানা হলে পার্শ্ববর্তী সোনাকান্দা এলাকায় তাকে হত্যার উদ্দেশ্যে প্রতিপক্ষরা দেশীয় ধারালো রাম-দা দিয়ে কুপিয়ে ও লোহার রড দিয়ে পিটিয়ে গুরুতর জখম করে। এতে সাইদুর রহমান ঘটনাস্থলেই মারা যান। পরে তারা শ্রীকাইল বাজারে গিয়ে নিহতের ছোট ভাই সবজি বিক্রেতা মোবারক হোসেনের ওপরও হামলা চালায়। এ সময় আশপাশের লোকজন তাকে উদ্ধার করে।